-----------------------------------------------------------------------
  9. การจัดการ

  -----------------------------------------------------------------------

[]

คณะกรรมการบริษัท ได้จัดให้มีคณะกรรมการในจำนวนที่เหมาะสมกับขนาดของกิจการบริษัทฯ
มีคุณสมบัติที่หลากหลายทั้งในด้านทักษะ และประสบการณ์ วิสัยทัศน์ มีความสามารถพื้นฐานในด้านต่าง
ๆ ที่เป็นประโยชน์ต่อธุรกิจของบริษัทและมีความรู้ความเข้าใจในธุรกิจของบริษัท
รวมทั้งการอุทิศเวลาให้เพียงพอเพื่อปฎิบัติหน้าที่ตามความรับผิดชอบได้อย่างเต็มที่
และมีความเป็นอิสระในการตัดสินใจเพื่อประโยชน์สูงสุดของบริษัท และผู้ถือหุ้นโดยรวม
นอกจากนี้ยังได้สนับสนุนให้กรรมการทุกท่านได้เข้ารับการอบรมหลักสูตร DCP, DAP, Effective
Audit committee ของ IOD นอกเหนือจากคู่มือหนังสือต่างๆ
อาทิเช่นข้อพึงปฏิบัติที่ดีสำหรับกรรมการบริษัทจดทะเบียน
แนวทางปฏิบัติที่ดีของคณะกรรมการตรวจสอบ
บทบาทหน้าที่และความรับผิดชอบของคณะกรรมการบริษัทที่ได้จัดให้กรรมการทุกท่าน
โดยปัจจุบันคณะกรรมการบริษัทมีจำนวน 11 ท่าน ประกอบด้วย กรรมการที่เป็นผู้บริหาร 5 ท่าน
และกรรมการที่ไม่เป็นผู้บริหาร 6 ท่าน ในจำนวนกรรมการทั้งคณะมีกรรมการอิสระจำนวน 3 ท่าน
โดยมีกรรมการผู้มีอำนาจลงนามผูกพัน ดังนี้ “นายชัชชัย ธรรมารุ่งเรือง นายทักษะ บุษยโภคะ
นายโยธิน เนื่องจำนงค์ นายสมศักดิ์ วาริการ และนายพัฒนะ อุษณาจิตต์”
กรรมการสองในห้าคนลงลายมือชื่อร่วมกัน และประทับตราสำคัญของบริษัท

คณะกรรมการบริษัท ณ วันที่ 31 ธันวาคม 2549 ประกอบด้วย

  1. นายเจริญ อุษณาจิตต์ ประธานกรรมการ

  2. นายชัชชัย ธรรมารุ่งเรือง รองประธานกรรมการ

  3. นายทักษะ บุษยโภคะ กรรมการ

  4. นายโยธิน เนื่องจำนงค์ กรรมการ

  5. นายสมศักดิ์ วาริการ กรรมการ

  6. นายธนาชัย ธีรพัฒนวงศ์ * กรรมการอิสระ

  7. นายสุชาติ ธรรมาพิทักษ์กุล * กรรมการอิสระ

  8. นายศุภฤกษ์ มัลลิกะมาลย์ * กรรมการอิสระ

  9. นายกวีวุฒิ เนื่องจำนงค์ กรรมการ

  10. นายชัยยศ พาพร กรรมการ

  11. นายพัฒนะ อุษณาจิตต์ กรรมการผู้จัดการ

โดยมีนางสมรัก โชติพงศ์ เป็นเลขานุการบริษัท

หมายเหตุ * กรรมการอิสระและกรรมการตรวจสอบ

อำนาจหน้าที่ของคณะกรรมการบริษัท เป็นดังนี้ :-

1.  ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติที่ประชุมผู้ถือหุ้นด้วยความซื่อสัตย์ รับผิดชอบ ระมัดระวัง
    และรักษาผลประโยชน์ของบริษัท และของผู้ถือหุ้นบนพื้นฐานของหลักกำกับดูแลกิจการที่ดี

2.  กำหนดทิศทาง วิสัยทัศน์ เป้าหมาย นโยบาย และงบประมาณของบริษัท

3.  กำกับดูแลและติดตามผลการปฏิบัติงานของฝ่ายบริหารอย่างสม่ำเสมอให้เป็นไปตามเป้าหมายและแผนงานที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าทางเศรษฐกิจสูงสุดให้แก่กิจการ และสร้างผลตอบแทนที่ดีให้แก่ผู้ถือหุ้น

4.  จัดให้มีระบบการบัญชี การรายงานทางการเงิน และการสอบบัญชีที่มีความเชื่อถือได้

5.  จัดให้มีระบบควบคุมภายในที่เพียงพอ
    รวมทั้งดูแลให้มีกระบวนการในการประเมินความเพียงพอของการควบคุมภายใน
    และการตรวจสอบภายในที่มีประสิทธิภาพ

6.  มีการเปิดเผยข้อมูลต่อผู้ถือหุ้นอย่างถูกต้อง ครบถ้วน มีมาตรฐานและโปร่งใส

7.  จัดให้มีระบบการบริหารความเสี่ยงที่เหมาะสม และติดตามอย่างสม่ำเสมอ

8.  แต่งตั้งคณะอนุกรรมการต่างๆ ได้แก่ คณะกรรมการบริหาร คณะกรรมการตรวจสอบ
    คณะกรรมการบริหารความเสี่ยงและอื่นๆ เมื่อจำเป็น
    เพื่อช่วยในการกำกับดูแลกิจการของบริษัทในเรื่องต่างๆ เพิ่มเติม

9.  จัดให้มีบรรทัดฐานการปฏิบัติงานของคณะกรรมการโดยรวม และของกรรมการแต่ละคน
    อย่างมีหลักเกณฑ์ และทำการประเมินผลปฏิบัติงานเป็นประจำทุกปี

คณะกรรมการบริหาร มีจำนวน 5 ท่าน ประกอบด้วยประธานกรรมการบริหาร 1 ท่าน กรรมการ
ผู้จัดการ 1 ท่าน และกรรมการบริหารอีก 3 ท่าน โดยได้รับการแต่งตั้งจากคณะกรรมการบริษัท
ดังนี้:-

1. นายทักษะ บุษยโภคะ ประธานกรรมการบริหาร

2. นายชัชชัย ธรรมารุ่งเรือง กรรมการบริหาร

3. นายโยธิน เนื่องจำนงค์ กรรมการบริหาร

  4. นายสมศักดิ์ วาริการ กรรมการบริหาร

  5. นายพัฒนะ อุษณาจิตต์ กรรมการบริหาร

อำนาจหน้าที่ของคณะกรรมการบริหาร เป็นดังนี้:-

1.  กำหนดแนวทาง กลยุทธ์ และแผนธุรกิจ
    เพื่อปฏิบัติภารกิจให้บรรลุเป้าหมายให้เกิดประสิทธิภาพสูงสุด

2.  บริหารงานให้เป็นไปตามวัตถุประสงค์ เป้าหมาย แนวทาง นโยบาย แผนงาน และแผน
    งบประมาณของบริษัทตามที่คณะกรรมการได้กำหนด และมอบหมายไว้

3.  จัดโครงสร้างและระเบียบการบริหารงานภายใน เพื่อให้เกิดประสิทธิภาพสูงสุด

4.  ทบทวนผลการดำเนินงานเป็นระยะ เพื่อหาแนวทางแก้ไขอย่างรวดเร็วให้บรรลุเป้าหมายธุรกิจ

5.  แสวงหาโอกาสทำธุรกิจใหม่ๆ เสนอให้คณะกรรมการบริษัทพิจารณาอนุมัติ

6.  มีอำนาจในการซื้อ
    หรือขายสินทรัพย์และทำนิติกรรมผูกพันบริษัทตามขอบเขตที่ได้รับมอบอำนาจจากคณะกรรมการบริษัท

7.  เห็นชอบกิจการใดๆ ก่อนนำเสนอต่อคณะกรรมการบริษัท

8.  แต่งตั้ง ปลดออก เลิกจ้าง ผู้บริหารระดับสูง

9.  อนุมัติการจ่ายโบนัส และจำนวนเงินซึ่งใช้ปรับเงินเดือน พนักงานประจำปีภายในงบ
    ประมาณประจำปี

อำนาจหน้าที่ของกรรมการผู้จัดการ เป็นดังนี้

1.
เป็นผู้บริหารจัดการและควบคุมดูแลการดำเนินกิจการที่เกี่ยวข้องกับการบริหารงานทั่วไปของบริษัท

2.  ดำเนินการตามที่คณะกรรมการบริษัท หรือคณะกรรมการบริหารได้มอบหมาย

3.  มีอำนาจจ้าง แต่งตั้ง โยกย้าย ปลดออก เลิกจ้าง กำหนดอัตราค่าจ้าง ให้บำเหน็จรางวัล
    ปรับขึ้นเงินเดือน ค่าตอบแทน โบนัส
    ของพนักงานทั้งหมดของบริษัทนอกเหนือจากตำแหน่งที่ต้องได้รับการอนุมัติจากคณะกรรมการบริหาร
    ตลอดจนแต่งตั้งตัวแทนฝ่ายนายจ้างในคณะกรรมการกองทุนสำรองเลี้ยงชีพของบริษัท

4.  มีอำนาจอนุมัติและมอบอำนาจช่วงอนุมัติการเบิกจ่ายเพื่อการจัดซื้อจัดจ้างซึ่งทรัพย์สินและบริการเพื่อประโยชน์ของบริษัท
    รวมทั้งอนุมัติการดำเนินการทางการเงินเพื่อธุรกรรมต่างๆ
    ของบริษัทภายในวงเงินที่คณะกรรมการ หรือคณะกรรมการบริหารให้อำนาจไว้

5.  มีอำนาจออกคำสั่ง ระเบียบ ประกาศ บันทึก
    เพื่อให้การปฏิบัติงานเป็นไปตามนโยบายและผลประโยชน์ของบริษัท
    และเพื่อรักษาระเบียบวินัยการทำงานภายในองค์กร

6.  มีอำนาจกระทำการและแสดงตนเป็นตัวแทนบริษัทต่อบุคคลภายนอกในกิจการที่เกี่ยวข้องและเป็นประโยชน์ต่อบริษัท

7.  อนุมัติการแต่งตั้งที่ปรึกษาด้านต่างๆ ที่จำเป็นต่อการดำเนินงาน

8.  ปฏิบัติหน้าที่อื่นๆ
    ตามที่ได้รับมอบหมายจากคณะกรรมการบริษัทหรือคณะกรรมการบริหารเป็นคราวๆ ไป

อนึ่ง
การอนุมัติรายการดังกล่าวข้างต้นต้องไม่มีลักษณะเป็นการอนุมัติรายการที่ทำให้คณะกรรมการบริหาร
หรือกรรมการผู้จัดการ
หรือผู้รับมอบอำนาจจากคณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์อื่นใด (ตามข้อบังคับของบริษัท
และตามที่สำนักงานคณะกรรมการกำกับหลักทรัพย์และตลาดหลักทรัพย์ประกาศกำหนด)
ทำกับบริษัทฯหรือบริษัทย่อย(ถ้ามี)
ยกเว้นเป็นการอนุมัติรายการที่เป็นไปตามปกติธุรกิจที่มีการกำหนดขอบเขตที่ชัดเจนโดยคณะกรรมการบริษัท
ซึ่งรายการปกติดังกล่าวไม่รวมการให้เงินกู้ยืมและการค้ำประกันเงินกู้กับบริษัทในเครือในจำนวนที่เกินสัดส่วนของการถือหุ้น

ทั้งนี้กรรมการผู้จัดการจะอยู่ภายใต้การบังคับบัญชาและรายงานโดยตรงต่อประธานกรรมการ บริหาร
และให้กรรมการผู้จัดการปฏิบัติตามแนวทางและนโยบายที่คณะกรรมการบริหารกำหนดไว้

คณะกรรมการตรวจสอบ คณะกรรมการบริษัทเป็นผู้พิจารณาแต่งตั้งคณะกรรมการตรวจสอบ โดยได้แต่งตั้งคณะกรรมการตรวจสอบของบริษัทชุดแรกเมื่อวันที่ 8 พฤศจิกายน 2542 ประกอบด้วยกรรมการที่เป็นอิสระ และเป็นผู้ทรงคุณวุฒิจำนวน 3 ท่าน และอย่างน้อย 1 ท่านต้องมีความรู้ด้านบัญชีหรือการเงิน มีวาระการดำรงตำแหน่งคราวละ 5 ปี กรรมการตรวจสอบซึ่งพ้นจากตำแหน่งตามวาระอาจได้รับการแต่งตั้งกลับมาใหม่ได้ ในกรณีที่ตำแหน่งกรรมการตรวจสอบว่างลงเพราะเหตุอื่นนอกจากถึงคราวออกตามวาระ ให้กรรมการบริษัทแต่งตั้งบุคคลที่มีคุณสมบัติครบถ้วนเป็นกรรมการตรวจสอบภายใน 90 วัน เพื่อให้กรรมการตรวจสอบมีจำนวนครบตามที่คณะกรรมการบริษัทกำหนด โดยบุคคลที่เข้าเป็นกรรมการตรวจสอบแทนจะอยู่ในตำแหน่งเพียงเท่าวาระที่ยังเหลืออยู่ของกรรมการตรวจสอบที่ตนแทน และกำหนดให้มีการประชุมคณะกรรมการตรวจสอบอย่างน้อยปีละ 4 ครั้งทุกไตรมาส 

 ปัจจุบันคณะกรรมการตรวจสอบ ประกอบด้วยกรรมการอิสระ ผู้ทรงคุณวุฒิจำนวน 3 ท่าน ซึ่งไม่มีธุรกิจ หรือมีความสัมพันธ์ที่มีนัยสำคัญกับบริษัท บริษัทย่อย บริษัทร่วม หรือกับผู้ถือหุ้นรายใหญ่ ผู้บริหาร หรือที่ปรึกษาของบริษัท และไม่มีส่วนร่วมในการบริหารงานในบริษัท และบริษัทในเครือ และมีความรู้ด้านบัญชีหรือการเงิน 2 ท่าน ถือหุ้นรวมในบริษัทในอัตราร้อยละ 0.05 และมิได้เป็นที่ปรึกษาที่ได้รับเงินเดือนประจำจากบริษัทและบริษัทในเครือแต่ อย่างใด ดังนี้:-

  1. นายธนาชัย ธีรพัฒนวงศ์ ประธานกรรมการตรวจสอบ

  2. นายสุชาติ ธรรมาพิทักษ์กุล กรรมการตรวจสอบ

  3. นายศุภฤกษ์ มัลลิกะมาลย์ กรรมการตรวจสอบ

  4. นางสมรัก โชติพงศ์ เลขานุการ

  อำนาจหน้าที่ของคณะกรรมการตรวจสอบ มีดังนี้

1. สอบทานให้บริษัทมีระบบการควบคุมภายในตามองค์ประกอบการควบคุมภายในทั้ง 5 องค์ประกอบ
โดยมีฝ่ายตรวจสอบภายในซึ่งรายงานตรงต่อคณะกรรมการตรวจสอบ ทำหน้าที่ตรวจสอบ
ประเมินผลและทดสอบระบบการควบคุมภายในของบริษัท โดยสอบทานร่วมกับผู้สอบบัญชีภายนอก

2. สอบทานให้บริษัทมีการรายงานทางการเงินอย่างถูกต้อง
และเปิดเผยอย่างเพียงพอทั้งงบการเงินรายไตรมาส
และงบการเงินประจำปีให้ตรงต่อความเป็นจริง ครบถ้วน เพียงพอ และเชื่อถือได้
ก่อนเสนอให้คณะกรรมการบริษัทพิจารณา

3.
สอบทานการปฏิบัติงานของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์แห่งประเทศไทย
ข้อกำหนดของตลาดหลักทรัพย์ฯ หรือกฎหมายที่เกี่ยวข้องกับธุรกิจของบริษัท

4. พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงระหว่างกัน
หรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

5. สอบทานระบบจัดการบริหารความเสี่ยงและควบคุมความเสี่ยงของบริษัท

6. จัดทำรายงานกิจกรรมของคณะกรรมการตรวจสอบ โดยเปิดเผยไว้ในรายงานประจำปีของบริษัท

7. กำหนดให้มีการประสานความเข้าใจให้อยู่ในแนวทางเดียวกันระหว่างผู้สอบบัญชี
คณะกรรมการบริษัท และฝ่ายตรวจสอบภายใน

8. สอบทานและแก้ไขกฎบัตรคณะกรรมการตรวจสอบเป็นปกติปีละครั้ง
เพื่อปรับปรุงให้เหมาะสมและสอดคล้องกับสภาพแวดล้อมขององค์กร

  9. พิจารณาอนุมัติและทบทวนแผนงานตรวจสอบประจำปีของฝ่ายตรวจสอบภายใน

10. กำกับดูแลให้ฝ่ายตรวจสอบภายในทำการตรวจสอบส่วนงานต่างๆ
อย่างครอบคลุมในประเด็นที่มีสาระสำคัญ และเสนอแนวทางแก้ไข พร้อมข้อเสนอแนะให้ฝ่ายจัดการ
ดำเนินการแก้ไข ตลอดจน ติดตามให้ดำเนินการแก้ไขตามข้อเสนอแนะภายในเวลาที่กำหนด

  11. พิจารณาอนุมัติงบประมาณและอัตรากำลังคนของฝ่ายตรวจสอบภายใน

12. ให้ความเห็นชอบในการแต่งตั้ง ถอดถอน โยกย้ายหรือเลิกจ้างบุคลากรในฝ่ายตรวจสอบ

ภายใน

13. เสนอรายชื่อผู้สอบบัญชี และกำหนดค่าตอบแทนการสอบบัญชีประจำปีเสนอต่อคณะกรรมการบริษัท
    เพื่อขอรับการแต่งตั้งจากที่ประชุมใหญ่ผู้ถือหุ้นประจำปี และเป็นผู้สอบทาน
    และประเมินผลการปฏิบัติงานของผู้สอบบัญชี

14. ให้ความเชื่อมั่น และยืนยันในความเป็นอิสระของผู้ตรวจสอบภายในและผู้สอบบัญชี

15. คณะกรรมการตรวจสอบอาจแสวงหาความเห็นที่เป็นอิสระจากที่ปรึกษาทางวิชาชีพอื่นใด

เมื่อเห็นว่าจำเป็นด้วยค่าใช้จ่ายของบริษัท

16. ปฏิบัติการอื่นใดตามที่คณะกรรมการบริษัทมอบหมาย และคณะกรรมการตรวจสอบ เห็นชอบ เช่น
    ทบทวนนโยบายการบริหารทางการเงิน และการบริหารความเสี่ยงทบทวนการปฏิบัติงาน
    และจรรยาบรรณทางธุรกิจของผู้บริหาร

17. ประเมินผลการปฎิบัติงานของคณะกรรมการตรวจสอบเป็นประจำทุกปี เพื่อพิจารณา

ปรับปรุง แก้ไข การดำเนินการต่อไป

คณะอนุกรรมการบริหารความเสี่ยง เพื่อบริหารความเสี่ยงอย่างเป็นระบบทั้งระดับองค์กร
และระดับกิจกรรมให้คลอบคลุมทุกกระบวนทำงานที่มีความสำคัญทั่วทั้งองค์กร
คณะกรรมการบริษัทได้แต่งตั้งคณะอนุกรรมการบริหารความเสี่ยง
โดยคณะอนุกรรมการบริหารความเสี่ยงประกอบด้วย

  1. นายชัชชัย ธรรมารุ่งเรือง ที่ปรึกษาคณะอนุกรรมการบริหารความเสี่ยง

  2. นายทักษะ บุษยโภคะ ประธานอนุกรรมการบริหารความเสี่ยง

  3. นายพัฒนะ อุษณาจิตต์ กรรมการ

  4. นายกิตติชัย ลัทธิโสภณกุล กรรมการ

  5. นายวัฒนา อุษณาจิตต์ กรรมการ

  6. นายกิตติ บุษยโภคะ กรรมการ

  7. นายกู้เกียรติ โอฬารกิจ กรรมการ

บทบาท และความรับผิดชอบของคณะกรรมการบริหารความเสี่ยง

1.  พิจารณา กำหนดนโยบายและกรอบการบริหารความเสี่ยง

2.  ติดตามความเสี่ยงที่สำคัญขององค์กร และพัฒนากรอบการบริหารความเสี่ยง
    ตลอดจนกระบวนการบ่งชี้และประเมินความเสี่ยง

3.  ประเมิน และอนุมัติแผนการจัดการความเสี่ยงที่เหมาะสม และให้ได้รับการปฏิบัติทั่วทั้งองค์กร

4.  ติดตามความเสี่ยงทางกลยุทธ์ และความเสี่ยงด้านการปฏิบัติการที่สำคัญ

5.  ให้คำปรึกษา คำแนะนำในการดำเนินการบริหารความเสี่ยง

6.  ส่งเสริมและกระตุ้นให้การบริหารความเสี่ยงเป็นวัฒนธรรมองค์กร
    โดยให้ทุกคนตระหนักถึงความสำคัญของการบริหารความเสี่ยง

7.  จัดทำคู่มือการบริหารความเสี่ยง ประกอบด้วยขั้นตอนการดำเนินงาน
    หลักเกณฑ์ในการประเมินความเสี่ยง และแนวทางการบริหารความเสี่ยง
    และปรับปรุงให้เป็นปัจจุบัน

8.  สื่อสารกับคณะกรรมการตรวจสอบ เกี่ยวกับความเสี่ยงที่สำคัญ
    เพื่อเชื่อมโยงกับการควบคุมภายใน

9.  รายงานต่อคณะกรรมการเกี่ยวกับความเสี่ยง และการจัดการความเสี่ยง

- 36 -

9.2 การสรรหากรรมการและผู้บริหาร

บริษัทไม่ได้มีการแต่งตั้งคณะกรรมการสรรหา (Nominating Committee)
ดังนั้นคณะกรรมการบริษัทเป็นผู้รับผิดชอบในการสรรหากรรมการที่มีคุณสมบัติ
และประสบการณ์ตามที่บริษัทต้องการ และต้องมีเวลาอย่างเพียงพอที่จะอุทิศความรู้
ความสามารถปฏิบัติหน้าที่ให้แก่บริษัท แล้วนำเสนอขออนุมัติแต่งตั้งต่อที่ประชุมผู้ถือหุ้น
โดยต้องได้รับมติเห็นชอบจากที่ประชุมผู้ถือหุ้นด้วยคะแนนเสียงไม่น้อยกว่ากึ่งหนึ่งของจำนวนหุ้นที่มาประชุมและมีสิทธิออกเสียง
โดยผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง
ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดเลือกตั้งบุคคลคนเดียวหรือหลายคนเป็นกรรมการก็ได้
โดยบุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่พึงมี
และในการประชุมสามัญประจำปีทุกครั้ง ให้กรรมการออกจากตำแหน่งเป็นจำนวน 1 ใน 3
เป็นอัตรา
ทั้งนี้สำหรับกรรมการที่ไม่ใช่กรรมการอิสระได้กำหนดจำนวนกรรมการให้เป็นไปตามสัดส่วนการถือหุ้นในบริษัทด้วย
และขึ้นอยู่กับความเหมาะสมและความสามารถของผู้ที่ได้รับการพิจารณาคัดเลือกให้เป็นกรรมการ

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลคนหนึ่งเข้าเป็นกรรมการแทนในการประชุมคณะกรรมการคราวถัดไป
ด้วยมติคะแนนเสียงไม่น้อยกว่า 3 ใน 4 ของจำนวนกรรมการที่ยังเหลืออยู่

สำหรับผู้บริหาร
คณะกรรมการบริหารจะเป็นผู้รับผิดชอบในการสรรหาผู้บริหารที่มีคุณสมบัติและประสบการณ์ที่เหมาะสม

 9.3 ค่าตอบแทนผู้บริหาร

บริษัทมีนโยบายในการกำหนดค่าตอบแทนแก่กรรมการในระดับเดียวกับในอุตสาหกรรมเดียวกัน
เพื่อจูงใจและเหมาะสมกับความรู้ความสามารถ และความรับผิดชอบของกรรมการ
ส่วนค่าตอบแทนคณะกรรมการตรวจสอบจะได้รับค่าตอบแทนเป็นค่าพาหนะเพิ่มขึ้น
โดยบริษัทมิได้แต่งตั้งคณะกรรมการกำหนดค่าตอบแทน ด้วยเห็นว่ายังไม่มีความจำเป็นแต่อย่างใด
โดยกำหนดให้คณะกรรมการบริหารเป็นผู้นำเสนอค่าตอบแทนคณะกรรมการบริษัทและคณะกรรมการตรวจสอบในเบื้องต้น
และคณะกรรมการบริษัทจะเป็นผู้พิจารณากำหนดค่าตอบแทนคณะกรรมการและคณะกรรมการตรวจสอบ
เสนอที่ประชุมผู้ถือหุ้นเพื่ออนุมัติโดยพิจารณาเปรียบเทียบค่าตอบแทนในระดับเดียวกับในอุตสาหกรรมเดียวกัน
ส่วนค่าตอบแทนกรรมการบริหาร
และผู้บริหารจะพิจารณาโดยเชื่อมโยงกับผลการดำเนินงานของบริษัท
และผลปฏิบัติงานของผู้บริหารแต่ละคน

คณะกรรมการบริษัทรวมทั้งหมด 11 ท่าน (รวมกรรมการตรวจสอบ 3 ท่าน)
ได้รับค่าตอบแทนในรูปของบำเหน็จกรรมการ, ค่าตอบแทนรายไตรมาส และค่าพาหนะ ดังนี้

+----------------------------+--------------------+--------------------+
| ค่าตอบแทนที่เป็นตัวเงิน          | บมจ.โมเดอร์นฟอร์มกรุ๊ป | บริษัทย่อย            |
+----------------------------+--------------------+--------------------+
|                            | จำนวนเงิน (บาท)     | จำนวนเงิน (บาท)     |
|                            |                    |                    |
|                            | ณ 31 ธันวาคม 2549   | ณ 31 ธันวาคม 2549   |
+----------------------------+--------------------+--------------------+
| ค่าตอบแทนกรรมการรายไตรมาสปี  | 1,620,000          | -                  |
| 2549                       |                    |                    |
+----------------------------+--------------------+--------------------+
| ค่า                         | 612,000            | -                  |
| พาหนะรายเดือนกรรมการตรวจสอบ |                    |                    |
|                            |                    |                    |
| 3 ท่าน                      |                    |                    |
+----------------------------+--------------------+--------------------+
| รวมทั้งสิ้น                    | 2,232,000          | -                  |
+----------------------------+--------------------+--------------------+

กรรมการบริหาร และผู้บริหาร มีค่าตอบแทนในรูปเงินเดือน โบนัสและค่าพาหนะ ดังนี้

+----------------------------------------+-----------------------------+
| กรรมการบริหาร และผู้บริหาร                 | ณ 31 ธันวาคม 2549            |
+----------------------------------------+-----------------------------+
| ค่าตอบแทน (บาท)                         | 55,016,000                  |
+----------------------------------------+-----------------------------+
| จำนวน (คน)                             | 10                          |
+----------------------------------------+-----------------------------+
| รูปแบบค่าตอบแทน                          | เงินเดือน โบนัส และค่าพาหนะ     |
+----------------------------------------+-----------------------------+

ค่าตอบแทนอื่น

- เงินสมทบกองทุนสำรองเลี้ยงชีพ บริษัทได้สมทบเงินเข้ากองทุนสำรองเลี้ยงชีพให้แก่ผู้บริหาร

+----------------------------------------+-----------------------------+
|                                        | ณ 31 ธันวาคม 2549            |
+----------------------------------------+-----------------------------+
| เงินสมทบ (บาท)                          | 1,764,600                   |
+----------------------------------------+-----------------------------+
| จำนวน (คน)                             | 10                          |
+----------------------------------------+-----------------------------+

- ใบสำคัญแสดงสิทธิซื้อหุ้นสามัญ (ESOP) มติที่ประชุมใหญ่สามัญผู้ถือหุ้น ครั้งที่ 1/2547 วันที่ 28
เมษายน 2547
ได้อนุมัติให้บริษัทจัดสรรใบสำคัญแสดงสิทธิที่จะซื้อหุ้นสามัญให้แก่กรรมการและพนักงานของบริษัท
และบริษัทย่อย โดยเป็นส่วนที่จัดสรรให้แก่กรรมการ 9 ท่าน และผู้บริหารอีก 4 ท่าน รวมจำนวน
810,000 หน่วย โดยมีอัตราการใช้สิทธิ 1 หน่วยใบสำคัญแสดงสิทธิต่อ 1 หุ้นสามัญ ในราคา 32
บาทต่อหุ้น โดยกำหนดระยะเวลาการใช้สิทธิ 3 ปี เริ่มใช้สิทธิครั้งแรกในวันที่ 28 กุมภาพันธ์ 2548
และครั้งสุดท้ายในวันที่ 30 พฤศจิกายน 2550

9.4 การปฏิบัติตามหลักการกำกับดูแลกิจการที่ดี

1. นโยบายการกำกับดูแลกิจการ

โดยที่คณะกรรมการบริษัทได้ตระหนักถึงความสำคัญและเชื่อมั่นว่าการกำกับดูแลกิจการที่ดีจะนำบริษัทไปสู่การดำเนินธุรกิจอย่างมั่นคง
และเสริมสร้างการเติบโตอย่างยั่งยืนของบริษัท สามารถเพิ่มคุณค่าให้แก่องค์กร
เพิ่มศักยภาพในการแข่งขัน รวมถึงการมีระบบการบริหารจัดการที่ดี
ความโปร่งใสในการปฏิบัติงานภายใต้กรอบจริยธรรมที่ดี จะส่งผลต่อความเชื่อมั่นของผู้ถือหุ้น ผู้ลงทุน
ผู้มีส่วนได้เสีย และผู้เกี่ยวข้องทุกฝ่ายในระยะยาว
จึงได้จัดทำนโยบายการกำกับดูแลกิจการขึ้นตั้งแต่ปี 2545
และได้มีการทบทวนนโยบายการกำกับดูแลกิจการเป็นประจำอย่างน้อยปีละครั้ง โดยในปี 2548
คณะกรรมการได้ปรับปรุงคู่มือนโยบายหลักกำกับดูแลกิจการที่ดีเพื่อให้นโยบายสนับสนุนการกำกับดูแลกิจการละเอียดสมบูรณ์ยิ่งขึ้น
และกำหนดให้มีการประเมินผลการปฏิบัติตามนโยบายตามแนวทางของตลาดหลักทรัพย์แห่งประเทศไทยเป็นประจำทุกปี
โดยในปี 2549 คณะกรรมการบริษัทได้ประเมินผลการปฏิบัติตามหลักการกำกับดูแลกิจการที่ดี 15 ข้อ
โดยครอบคลุมหลักการใหญ่ๆ ทั้ง 5 หมวด ดังนี้

1.  สิทธิของผู้ถือหุ้น

2.  ความเท่าเทียมกันของผู้ถือหุ้น

3.  บทบาทของผู้มีส่วนได้เสีย

4.  การเปิดเผยข้อมูลและความโปร่งใส

5.  ความรับผิดชอบของคณะกรรมการ

นอกจากนี้ยังสร้างความเข้าใจในหลักการกำกับดูแลกิจการที่ดีอย่างถ่องแท้
และปลูกฝังให้เกิดจิตสำนึกในองค์กร
เพื่อให้ทุกฝ่ายที่เกี่ยวข้องได้ตระหนักถึงและนำไปปฏิบัติเป็นประจำ โดยมีคณะกรรมการบริหาร
และฝ่ายตรวจสอบภายในภายใต้การกำกับดูแลของคณะกรรมการตรวจสอบ
เป็นผู้รับผิดชอบในการกำกับดูแลการปฏิบัติตามหลักกำกับกิจการที่ดีทั้ง 15 ข้อ
และรายงานผลให้คณะกรรมการตรวจสอบและคณะกรรมการบริษัททราบอย่างสม่ำเสมอ

  2. สิทธิและความเท่าเทียมกันของผู้ถือหุ้น

คณะกรรมการมีนโยบายที่จะปฏิบัติต่อผู้ถือหุ้นอย่างเท่าเทียมกัน
และมีนโยบายที่จะอำนวยความสะดวกแก่ผู้ถือหุ้นอย่างเท่าเทียมในการเข้าร่วมประชุม
การได้รับข้อสนเทศอย่างครบถ้วน เพียงพอ
และทันเวลาโดยเผยแพร่ข้อมูลประกอบวาระการประชุมผู้ถือหุ้นล่วงหน้าไว้ใน Website
ของบริษัทก่อนจัดส่งเอกสาร เพื่อการตัดสินใจอย่างมีประสิทธิผล
สนับสนุนให้ผู้ถือหุ้นใช้สิทธิออกเสียงลงคะแนน
หรือออกเสียงลงคะแนนโดยการมอบฉันทะในกรณีที่ไม่สามารถเข้าร่วมประชุมได้
รวมทั้งเปิดโอกาสให้ผู้ถือหุ้นได้แสดงความเห็น และตั้งคำถามใดๆ ล่วงหน้าก่อนวันประชุม
ได้อย่างเท่าเทียมกัน

  3. สิทธิของผู้มีส่วนได้เสียกลุ่มต่างๆ

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายในบริษัทได้แก่
ผู้บริหารและพนักงานของบริษัท และบริษัทย่อย หรือผู้มีส่วนได้เสียภายนอกได้แก่ คู่ค้า คู่แข่ง

เจ้าหนี้ หรือหน่วยงานอื่นที่เกี่ยวข้อง และสังคมส่วนรวม
โดยได้กำหนดแนวทางปฏิบัติสำหรับกรรมการ ผู้บริหาร
และพนักงานอย่างชัดเจนไว้ในคู่มือจริยธรรมทางธุรกิจ และจรรยาบรรณของผู้บริหารและพนักงาน
ทั้งนี้
เนื่องจากบริษัทตระหนักถึงแรงสนับสนุนจากผู้มีส่วนได้เสียทุกกลุ่มซึ่งจะสร้างความสามารถในการแข่งขัน
และสร้างกำไร และสร้างความสำเร็จในระยะยาวให้บริษัทสืบไป

4. การประชุมผู้ถือหุ้น

ในปี 2549 บริษัทได้จัดการประชุมใหญ่สามัญผู้ถือหุ้น 1 ครั้ง
โดยมีคณะกรรมการบริษัทเข้าร่วมประชุมครบถ้วน รวมทั้งประธานกรรมการตรวจสอบ
กรรมการตรวจสอบ ผู้ช่วยกรรมการผู้จัดการสายการเงิน ผู้ตรวจสอบบัญชีของบริษัท
และผู้จัดการฝ่ายตรวจสอบภายใน โดยการประชุมได้จัดที่ห้องประชุมใหญ่ของบริษัท
และบริษัทได้จัดส่งหนังสือเชิญประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นล่วงหน้าก่อนการประชุม 15 วัน โดยในแต่ละวาระมีความเห็นของคณะกรรมการ
ข้อเท็จจริงและเหตุผลประกอบการพิจารณา
มีการกำหนดให้กรรมการอิสระเป็นผู้รับมอบฉันทะจากผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้
เปิดโอกาสให้ผู้ถือหุ้นลงทะเบียนล่วงหน้า 1 ชั่วโมง ก่อนกำหนดการเริ่มประชุมในเวลา 10.30 น.
กำหนดให้ผู้ถือหุ้นลงคะแนนเสียงแยกตามลำดับวาระ
โดยประธานกรรมการได้แจ้งวิธีการนับคะแนนให้ผู้ถือหุ้นทราบก่อนการลงคะแนนเสียง
พร้อมทั้งแจ้งจำนวนเสียงของผู้ถือหุ้นที่มาประชุมและไม่มีสิทธิออกเสียงเนื่องจากมีส่วนได้เสียในวาระหนึ่งวาระใด
เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัท
สอบทานและแสดงความคิดเห็นและข้อเสนอแนะต่างๆ
โดยคณะกรรมการที่เกี่ยวข้องได้ตอบข้อซักถามต่อผู้ถือหุ้นจนไม่มีข้อสงสัย
และมีการบันทึกประเด็นซักถามและข้อคิดเห็นที่สำคัญไว้ในรายงานการประชุมอย่างถูกต้องครบถ้วนและแล้วเสร็จภายใน
7 วัน นับจากวันประชุมเพื่อให้ผู้ถือหุ้นสามารถตรวจสอบและอ้างอิงได้

5. ภาวะผู้นำและวิสัยทัศน์

คณะกรรมการบริษัทประกอบด้วยผู้มีความรู้ ทั้งด้านทักษะ และประสบการณ์ในการดำเนินธุรกิจ
เป็นผู้มีส่วนร่วมในการกำหนดวิสัยทัศน์ เป้าหมาย แผนงาน และงบประมาณของบริษัท
ตลอดจนกำกับดูแลให้การบริหารจัดการเป็นไปตามเป้าหมาย
และเสนอทางที่จะก่อให้เกิดประโยชน์สูงสุดแก่ผู้ถือหุ้น และผู้มีส่วนได้เสียทุกฝ่าย
จัดให้มีระบบการควบคุมภายใน การตรวจสอบภายใน และระบบการบริหารความเสี่ยง
พร้อมทั้งการแต่งตั้งคณะกรรมการบริหาร คณะกรรมการตรวจสอบ
คณะอนุกรรมการบริหารความเสี่ยง และอื่นๆ ตามความจำเป็นและเหมาะสม
เพื่อทำหน้าที่กำกับดูแลให้ระบบดังกล่าวเป็นไปอย่างมีประสิทธิภาพ และกำหนดให้มีการประเมินผล
สอบทาน ติดตามและรายงานผลการดำเนินงานอย่างสม่ำเสมอในการประชุมคณะกรรมการบริษัท
นอกจากนี้ยังได้กำหนดแบ่งแยกบทบาทหน้าที่ อำนาจของคณะกรรมการบริษัท คณะกรรมการบริหาร
คณะกรรมการตรวจสอบ คณะกรรมการบริหารความเสี่ยง
และฝ่ายบริหารไว้อย่างชัดเจนและเหมาะสมดังรายละเอียดในหัวข้อการจัดการ

6. ความขัดแย้งทางผลประโยชน์

เพื่อป้องกันความขัดแย้งทางผลประโยชน์ คณะกรรมการได้ดูแลอย่างรอบคอบ
เมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่เกี่ยวโยงกันไว้
และกำหนดให้มีการเปิดเผยข้อมูลรายการระหว่างกันอย่างเพียงพอเมื่อบริษัทและบริษัทย่อยมีการดำเนินธุรกิจกับ

บริษัทที่เกี่ยวข้องกันหรือบุคคลที่มีผลประโยชน์ร่วมกัน
ไม่ว่าจะเป็นนโยบายการกำหนดราคาสินค้าระหว่างกัน
ลูกหนี้และเจ้าหนี้การค้าในกิจการที่เกี่ยวข้องกัน
โดยราคาและเงื่อนไขเสมือนทำรายการกับบุคคลภายนอก (Arm’s Length Basis)
เงินให้กู้ยืมแก่กิจการที่เกี่ยวข้องกัน การลงทุนในกิจการที่เกี่ยวข้องกัน การค้ำประกัน
และการให้หลักประกันแก่กิจการที่เกี่ยวข้องกัน
เพื่อให้ผู้ลงทุนและผู้ถือหุ้นของบริษัทได้รับทราบข้อมูลและความโปร่งใสโดยละเอียด
ภายใต้มาตรการการอนุมัติการทำรายการระหว่างกันจากคณะกรรมการตามหลักเกณฑ์ วิธีการ
ของสำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทย
และตามมาตรฐานการบัญชีที่รับรองทั่วไป โดยได้เปิดเผยรายละเอียด มูลค่ารายการ
คู่สัญญาไว้ในงบการเงินนี้แล้ว

นอกจากนี้ยังได้กำหนดนโยบาย
และวิธีการดูแลไม่ให้ผู้บริหารและผู้เกี่ยวข้องนำข้อมูลภายในของบริษัทไปใช้เพื่อประโยชน์ส่วนตน
โดยห้ามผู้บริหารและพนักงานที่ได้รับทราบข้อมูลภายในเปิดเผยข้อมูลภายในแก่บุคคลภายนอก
หรือบุคคลที่ไม่มีหน้าที่เกี่ยวข้อง และไม่ซื้อขายหลักทรัพย์ของบริษัทในช่วง 1 เดือน
ก่อนการเปิดเผยงบการเงินให้แก่สารธารณชน
และยังได้กำหนดให้ผู้บริหารต้องรายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์ตามมาตรา
59 แห่งพรบ.หลักทรัพย์และตลาดหลักทรัพย์ พ.ศ. 2535 อีกด้วย

7. จริยธรรมทางธุรกิจ

เพื่อเป็นการรักษามาตรฐานการปฏิบัติงาน
บริษัทได้จัดทำจรรยาบรรณเพื่อเป็นแนวทางและข้อพึงปฏิบัติที่ดีเพื่อให้คณะกรรมการ ผู้บริหาร
ตลอดจนพนักงานของบริษัทได้ปฏิบัติงานอย่างมีจริยธรรม และคุณธรรม โดยในปี 2548
ได้มีการปรับปรุงคู่มือจริยธรรมทางธุรกิจ และจรรยาบรรณของผู้บริหาร
และพนักงานให้ละเอียดและชัดเจนขึ้นจากที่ได้ทำไว้ตั้งแต่ปี 2545
และได้สื่อสารให้ผู้บริหารและพนักงานได้รับทราบและถือปฏิบัติโดยทั่วถึง
โดยมีจรรยาบรรณครอบคลุมในเรื่องการปฏิบัติต่อผู้ถือหุ้น ต่อลูกค้า ต่อคู่ค้า คู่แข่งทางการค้า
ผู้มีส่วนได้เสียอื่นๆ และต่อสังคมส่วนรวม
และกำหนดให้ผู้บังคับบัญชาทุกระดับชั้นมีหน้าที่สอดส่องและส่งเสริมให้ผู้ใต้บังคับบัญชาปฏิบัติตามจรรยาบรรณที่กำหนด
และประพฤติตนเป็นแบบอย่างที่ดี ดังนี้

ก.จรรยาบรรณผู้บริหาร

ผู้บริหารต่อผู้ถือหุ้น :

1. ปฏิบัติหน้าที่ด้วยความซื่อสัตย์สุจริต โปร่งใส เป็นธรรม เพื่อทำให้มั่นใจได้ว่าในการ ตัดสินใจ
และกระทำการใดๆ มีการคำนึงถึงผลประโยชน์สูงสุดของผู้ถือหุ้นโดยรวมแล้ว

2. ปฏิบัติหน้าที่อย่างมืออาชีพด้วยความรู้ ความชำนาญ ความมุ่งมั่นและด้วยความระมัด ระวัง
ตลอดจนการประยุกต์ใช้ความรู้ และทักษะในการบริหารจัดการ บริษัทอย่างเต็มความสามารถ

3. รายงานสถานภาพขององค์กรสม่ำเสมอ ครบถ้วนตามความเป็นจริง

4. ไม่แสวงหาประโยชน์ให้ตนเอง และผู้ที่เกี่ยวข้องโดยใช้ข้อมูลใดๆ ขององค์กรซึ่งยังไม่ได้
เปิดเผยต่อสาธารณชน

5. ไม่เปิดเผยข้อมูลลับขององค์กรต่อบุคคลภายนอก โดยเฉพาะคู่แข่งขัน

6. ไม่ดำเนินการใดๆ ในลักษณะที่อาจก่อให้เกิดความขัดแย้งทางผลประโยชน์ต่อองค์กร

ผู้บริหารต่อลูกค้า

1. ผลิตสินค้าและบริการที่มีคุณภาพในราคาที่เหมาะสม ตลอดจนรักษาคุณภาพให้ได้
มาตรฐานตลอดเวลา

2. เปิดเผยข้อมูลข่าวสารเกี่ยวกับสินค้าและบริการอย่างครบถ้วน ถูกต้อง และไม่บิดเบือน
ข้อเท็จจริง

3. ให้การรับประกันสินค้า และบริการภายใต้เงื่อนไขและเวลาอันเหมาะสม

4. ไม่ส่งมอบสินค้า และบริการให้แก่ลูกค้าทั้งๆ ที่รู้ว่าสินค้า และบริการนั้นๆ มีข้อบกพร่อง เสียหาย
หรืออาจเกิดอันตรายต่อลูกค้าได้

5. จัดระบบเพื่อให้ลูกค้าสามารถร้องเรียนเกี่ยวกับสินค้าและบริการ และดำเนินการอย่างดี
ที่สุดเพื่อให้ลูกค้าได้รับการตอบสนองผลอย่างรวดเร็ว

6. รักษาความลับของลูกค้า รวมถึงไม่นำมาใช้ประโยชน์ของตนเอง และผู้ที่เกี่ยวข้อง โดยมิชอบ

7. ปฏิบัติตามเงื่อนไขต่างๆ ที่มีต่อลูกค้าอย่างเคร่งครัด กรณีที่อาจไม่สามารถปฏิบัติตาม
เงื่อนไขข้อใดได้ต้องรีบแจ้งให้ลูกค้าทราบล่วงหน้า เพื่อร่วมกันพิจารณาหาแนวทางแก้ไขปัญหา

ผู้บริหารต่อพนักงาน

1. ให้ผลตอบแทนที่เป็นธรรมแก่พนักงาน โดยตั้งอยู่บนพื้นฐานของความรู้ ความสามารถ และ
ความเหมาะสมของพนักงานนั้นๆ

2. ให้ความสำคัญต่อการพัฒนาความรู้ ความสามารถของพนักงาน โดยให้โอกาส
กับพนักงานอย่างทั่วถึง และสม่ำเสมอ

3. หลีกเลี่ยงการดำเนินการใดๆ ที่ไม่เป็นธรรมซึ่งอาจคุกคาม และสร้างความกดดันต่อสภาพ
จิตใจของพนักงาน หรืออาจมีผลกระทบต่อความมั่นคงในหน้าที่การงานของพนักงาน

4. ดูแลรักษาสภาพแวดล้อมในการทำงานให้มีความปลอดภัยต่อชีวิต และทรัพย์สินของ
พนักงานอยู่เสมอ

5. ปฏิบัติตามกฎหมายและข้อบังคับต่างๆ ที่เกี่ยวข้องกับพนักงาน

ผู้บริหารต่อคู่ค้า และหรือเจ้าหนี้

1. ปฏิบัติตามเงื่อนไขต่างๆ ที่มีต่อคู่ค้าและเจ้าหนี้ กรณีที่ไม่สามารถปฏิบัติได้ ต้องรีบแจ้งให้
ทราบล่วงหน้าเพื่อร่วมกันหาแนวทางแก้ไข และป้องกันไม่ให้เกิดความเสียหาย

2. ไม่เรียก หรือไม่รับ หรือจ่ายผลประโยชน์ใดๆ ที่ไม่สุจริตในการค้ากับคู่ค้า ลูกหนี้ หรือ เจ้าหนี้

3. รายงานข้อมูลทางการเงินที่ถูกต้อง ครบถ้วน ตามความเป็นจริง

ผู้บริหารต่อคู่แข่งทางการค้า

1. ประพฤติปฏิบัติภายใต้กรอบกติกาของการแข่งขันที่ดี

2. ไม่ทำลายชื่อเสียง และกล่าวหาคู่แข่งทางการค้า หรือผลิตภัณฑ์ของบริษัทคู่แข่ง
ด้วยความไม่สุจริต และปราศจากซึ่งมูลความจริง

3. ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริต หรือไม่เหมาะสม

ผู้บริหารต่อสังคมส่วนรวม

1. คืนผลกำไรส่วนหนึ่งขององค์กรให้แก่กิจกรรมที่จะมีส่วนสร้างสรรค์สังคมอย่างสม่ำเสมอ

2. ไม่กระทำการใดๆ ที่มีผลเสียหายต่อทรัพยากรธรรมชาติ และสภาพแวดล้อม
โดยที่บริษัทเป็นผู้ผลิตเฟอร์นิเจอร์สำเร็จรูป Knocked Down ซึ่งต้องใช้วัตถุดิบซึ่งประกอบด้วย
ไม้ปาร์ติเคิลบอร์ด สี เหล็ก ผ้า หนัง กาว
ดังนั้นบริษัทจึงได้กำหนดนโยบายในการกำจัดมลพิษจากการผลิต เพื่อจะไม่กระทบต่อสังคมส่วนรวม
เช่น กำหนดให้มีเครื่องย่อยเศษไม้ จัดให้มีเครื่องดักฝุ่นแบบกรองฝุ่น
การใช้ระบบห้องพ่นเป็นแบบดักละอองสี กำหนดให้ใช้กาวที่ไม่มีส่วนผสมของสารระเหย
และการรวบรวมเศษวัสดุจากหนัง ผ้า ไว้เพื่อจำหน่ายต่อไป เป็นต้น

3. ปลูกฝังจิตสำนึกของความรับผิดชอบต่อชุมชน และสังคมให้เกิดขึ้นในหมู่พนักงาน ทุกระดับ
อย่างต่อเนื่อง

4. ปฏิบัติหรือควบคุมให้มีการปฏิบัติอย่างเคร่งครัดตามเจตนารมณ์ของกฎหมาย และ
กฎระเบียบที่ออกโดยหน่วยงานกำกับดูแล

ข. จรรยาบรรณของพนักงาน : กำหนดให้พนักงานต้องปฏิบัติตน ดังนี้:-

1. ปฏิบัติหน้าที่ด้วยความซื่อสัตย์สุจริต มานะอดทน มีความภักดี และตรงต่อเวลา

2. เอาใจใส่อย่างจริงจัง และเคร่งครัดต่อกิจกรรมทั้งปวงที่จะเสริมสร้างคุณภาพชีวิต ประสิทธิภาพ
และการพัฒนาองค์กรไปสู่ความเป็นเลิศ สอดคล้องกับวิสัยทัศน์ของบริษัท

3. ไม่อาศัยตำแหน่งหน้าที่แสวงหาประโยชน์เพื่อตนเอง และหรือผู้อื่นโดยมิชอบ

4. รักษาความลับขององค์กร ลูกค้า และคู่ค้า อย่างเคร่งครัด

5. เคารพในสิทธิของพนักงานอื่นที่อยู่ในองค์กรเดียวกัน

6. ไม่กล่าวร้ายต่อผู้บริหาร หรือพนักงานอื่นใด โดยปราศจากซึ่งมูลความจริง

7. ร่วมกันรักษาและสร้างสรรค์ให้เกิดความสามัคคี และความเป็นน้ำหนึ่งใจเดียวกันในหมู่ พนักงาน
ร่วมกันทำงานเป็นทีม และแก้ไขปัญหาอย่างมีประสิทธิภาพ

8. ให้ความเอาใจใส่และช่วยดำเนินการใดๆ ที่จะรักษาสภาพแวดล้อมในการทำงานให้มี
ความสะอาด ปลอดภัย และน่ารื่นรมย์อยู่เสมอ

9. ไม่ส่งเสริม หรือปกปิดการกระทำใดๆ ที่มิชอบของพนักงาน หรือขององค์กร

10. ไม่กระทำการใดที่ก่อให้เกิดความเสียหายต่อภาพลักษณ์และชื่อเสียงของบริษัท

8. การถ่วงดุลของกรรมการที่ไม่เป็นผู้บริหาร

คณะกรรมการบริษัทได้จัดให้มีคณะกรรมการที่มีประสบการณ์ในหลากหลายสาขาในจำนวนที่เหมาะสมกับขนาดของกิจการของบริษัท
โดยปัจจุบัน มีจำนวน 11 ท่าน ประกอบด้วยกรรมการที่เป็นผู้บริหาร 5 ท่าน
และกรรมการที่ไม่เป็นผู้บริหาร 6 ท่าน ซึ่งคิดเป็นร้อยละ 55ในจำนวนกรรมการทั้งหมด
และมีกรรมการตรวจสอบซึ่งเป็นกรรมการอิสระจำนวน 3 ท่าน คิดเป็นร้อยละ 27
ของจำนวนกรรมการทั้งหมด

9. การรวมหรือแยกตำแหน่ง

ประธานกรรมการบริษัท ประธานกรรมการบริหาร และกรรมการผู้จัดการ
ไม่เป็นบุคคลคนเดียวกันเพื่อให้เกิดการถ่วงดุลซึ่งกันและกัน
และแบ่งแยกหน้าที่ในการกำหนดนโยบายกำกับดูแล และการบริหารงาน

ออกจากกัน โดยประธานกรรมการบริษัทเป็นผู้นำนโยบาย
ส่วนประธานกรรมการบริหารเป็นผู้นำฝ่ายบริหารเพื่อปฏิบัติภารกิจที่ได้รับมอบหมายและเรื่องอื่นที่เกี่ยวข้องจากคณะกรรมการบริษัทให้บรรลุวัตถุประสงค์
และกรรมการผู้จัดการเป็นผู้รับผิดชอบการบริหารตามที่คณะกรรมการบริหารได้มอบหมาย

10. ค่าตอบแทนกรรมการ และผู้บริหาร

บริษัทมีนโยบายในการกำหนดค่าตอบแทนแก่กรรมการในระดับเดียวกับในอุตสาหกรรมเดียวกันเพื่อจูงใจและเหมาะสมกับความรู้ความสามารถและความรับผิดชอบของกรรมการ
โดยคณะกรรมการบริษัท จะเป็นผู้พิจารณากำหนดค่าตอบแทนเสนอที่ประชุมผู้ถือหุ้นเพื่ออนุมัติ
ส่วนค่าตอบแทนกรรมการบริหารและผู้บริหารจะพิจารณาโดยเชื่อมโยงกับผลการดำเนินงานของบริษัท
และผลปฏิบัติงานของผู้บริหารแต่ละคน รายละเอียดจำนวนค่าตอบแทนในปี 2549
ที่บริษัทได้จ่ายให้แก่กรรมการ และผู้บริหารได้ระบุไว้ในหัวข้อการจัดการแล้ว

11. การประชุมคณะกรรมการ

บริษัทได้กำหนดไว้ล่วงหน้าอย่างเป็นทางการให้มีการประชุมคณะกรรมการบริษัทอย่างน้อยปีละ 4
ครั้งทุกไตรมาส ครั้งละประมาณ 2-3 ชั่วโมง เพื่อพิจารณาผลการดำเนินงานของบริษัท
หลังจากผู้สอบบัญชีของบริษัทได้สอบทานงบ หรือตรวจสอบรับรองงบการเงินของบริษัทแล้วเสร็จ
โดยประธานกรรมการบริษัทจะออกหนังสือเชิญประชุม และวาระประชุมเพื่อทราบ เพื่อติดตามผล
และเพื่อพิจารณา โดยเปิดโอกาสให้กรรมการทุกท่านได้ร่วมเสนอเรื่องเข้าสู่วาระการประชุม
หลังจากนั้นประธานกรรมการบริษัท ประธานกรรมการบริหาร
และกรรมการผู้จัดการจะร่วมกันพิจารณาเลือกเรื่องเข้าวาระการประชุมคณะกรรมการบริษัทต่อไป
ซึ่งในปี 2549 ได้มีการจัดประชุมคณะกรรมการบริษัท 5 ครั้ง
โดยมีกรรมการเข้าร่วมประชุมครบทุกครั้งคิดเป็นร้อยละ 90 ของจำนวนกรรมการทั้งหมด
พร้อมด้วยสารสนเทศและข้อมูลที่มีความสำคัญเป็นลายลักษณ์อักษร เพื่อให้กรรมการเข้าใจธุรกิจ
และประเด็นที่พิจารณา ไม่น้อยกว่า 7 วันก่อนประชุม
กรรมการสามารถเสนอเรื่องเพิ่มเติมในวาระประชุม
และอภิปรายแสดงความคิดเห็นได้อย่างเปิดเผยและอย่างอิสระในที่ประชุม
โดยมีเลขานุการบริษัทจดบันทึกการประชุม
และความคิดเห็นของกรรมการอย่างชัดเจนและเป็นลายลักษณ์อักษร
และจัดทำรายงานการประชุมให้แล้วเสร็จภายใน 7
วันหลังวันประชุมและจัดเก็บไว้ถูกต้องครบถ้วนที่สำนักงานใหญ่สำหรับให้กรรมการและผู้เกี่ยวข้องตรวจสอบได้

ในปี 2549 ที่ผ่านมา คณะกรรมการบริษัทมีการประชุมตามวาระปกติจำนวน 4 ครั้ง
และวาระพิเศษอีก 1 ครั้ง โดยการเข้าร่วมประชุมของกรรมการแต่ละท่าน มีดังนี้

  --------------------- ------------------ ------------------- ------------------------
  ชื่อ – นามสกุล           จำนวนครั้งการประชุม   จำนวนครั้งที่ร่วมประชุม   หมายเหตุ

  1. นายเจริญ อุษณาจิตต์    5                  4                   ติดภารกิจเดินทางต่างประเทศ 1
                                                               ครั้ง

  2. นายชัชชัย            5                  5                   
  ธรรมารุ่งเรือง                                                  

  3. นายทักษะ บุษยโภคะ    5                  5                   

  4. นายโยธิน เนื่องจำนงค์  5                  5                   

  5. นายสมศักดิ์ วาริการ    5                  4                   ติดภารกิจ 1 ครั้ง

  6. นายธนาชัย ธีรพัฒนวงศ์  5                  5                   

  7. นายสุชาติ            5                  5                   
  ธรรมาพิทักษ์กุล                                                  

  8. นายกวีวุฒิ เนื่องจำนงค์  5                  5                   

  9. นายศุภฤกษ์ มัลลิกะมาลย์ 5                  4                   ติดภารกิจเดินทางต่างประเทศ 1
                                                               ครั้ง

  10. นายชัยยศ พาพร      5                  3                   ติดภารกิจ 2 ครั้ง

  11. นายพัฒนะ อุษณาจิตต์   5                  5                   
  --------------------- ------------------ ------------------- ------------------------

12. คณะอนุกรรมการ

บริษัทมีคณะอนุกรรมการ 2 ชุด ดังนี้

คณะกรรมการตรวจสอบ เพื่อกำกับดูแลกระบวนการจัดทำรายงานทางการเงินของบริษัท
ให้บริษัทมีรายงานทางการเงินที่ถูกต้องและเพียงพอ
และกำกับดูแลให้บริษัทมีระบบควบคุมภายในที่เหมาะสมและมีประสิทธิภาพ
ตลอดจนดูแลให้บริษัทปฏิบัติตามกฎหมายที่เกี่ยวข้องโดยรายละเอียดของคณะกรรมการตรวจสอบ
ขอบเขต หน้าที่ ความรับผิดชอบ ระบุไว้ภายใต้หัวข้อการจัดการ โดยในปี 2549
คณะกรรมการตรวจสอบ มีการประชุมตามวาระปกติรวม 4 ครั้ง และวาระพิเศษอีก 1 ครั้ง
โดยการเข้าร่วมประชุมของคณะกรรมการแต่ละท่าน มีดังนี้

+------------------+-------------+-------------------+----------------+
| ชื่อ - นามสกุล      | จำนวนครั้งการ | จำนวนครั้งที่เข้าร่วม   | หมายเหตุ        |
|                  |             |                   |                |
|                  | ประชุม       | ประชุม             |                |
+------------------+-------------+-------------------+----------------+
| 1. นายธนาชัย      | 5           | 5                 |                |
| ธีรพัฒนวงศ์         |             |                   |                |
+------------------+-------------+-------------------+----------------+
| 2. นายสุชาติ       | 5           | 5                 |                |
| ธรรมาพิทักษ์กุล      |             |                   |                |
+------------------+-------------+-------------------+----------------+
| 3. นายศุภฤกษ์      | 5           | 4                 | (ติด            |
| มัลลิกะมาลย์        |             |                   | ภารกิจเดินทางต่าง |
|                  |             |                   |                |
|                  |             |                   | ประเทศ 1 ครั้ง)  |
+------------------+-------------+-------------------+----------------+

นอกจากนี้คณะกรรมการตรวจสอบยังได้ประเมินผลการปฏิบัติงานของคณะกรรมการตรวจสอบประจำปี
2549 ตามแนวทางของตลาดหลักทรัพย์แล้ว เห็นว่าคณะกรรมการตรวจสอบได้ปฏิบัติตามแนวทางฯ
แล้วกว่าร้อยละ 95 และมีประสิทธิภาพในระดับดี

คณะอนุกรรมการบริหารความเสี่ยง เพื่อบริหารความเสี่ยงอย่างเป็นระบบทั้งระดับองค์กร
และระดับกิจกรรมให้ครอบคลุมทุกกระบวนการทำงานที่มีความสำคัญทั่วทั้งองค์กร รายละเอียด
บทบาท และความรับผิดชอบของคณะกรรมการบริหารความเสี่ยงระบุไว้ในหัวข้อการจัดการ

13. ระบบการควบคุมและการตรวจสอบภายใน

คณะกรรมการบริษัทได้จัดให้มีและดำรงรักษาไว้ซึ่งระบบควบคุมภายในที่มีประสิทธิผล
โดยมอบหมายให้คณะกรรมการตรวจสอบรับผิดชอบกำกับดูแลให้ฝ่ายบริหารจัดให้มีระบบการควบคุมภายในอย่างมีประสิทธิภาพและเพียงพอ
โดยครอบคลุมถึงการควบคุมทางการเงิน การดำเนินงาน กฎหมาย การกำกับดูแลการปฏิบัติงาน
และการบริหารความเสี่ยง เพื่อปกป้องเงินลงทุนของผู้ถือหุ้นและทรัพย์สินของบริษัท
โดยมีฝ่ายตรวจสอบภายในทำหน้าที่ตรวจสอบ และสอบทานระบบการปฏิบัติงานต่างๆ
ให้มีประสิทธิภาพ ตลอดจนป้องกันไม่ให้เกิดการทุจริต หรือการดำเนินการที่ผิดปกติอย่างมีสาระสำคัญ
รวมทั้งได้มีการประเมินประสิทธิภาพของระบบควบคุมภายในตามองค์ประกอบการควบคุมภายในทั้ง 5
ด้าน เป็นประจำทุกปี สำหรับปี 2549
คณะกรรมการบริษัทและคณะกรรมการตรวจสอบได้ประเมินผลระบบการควบคุมภายในของบริษัทแล้วเห็นว่า
บริษัทมีการควบคุมภายในที่เพียงพอแล้ว
รายละเอียดได้เปิดเผยไว้แล้วภายใต้หัวข้อเรื่องการควบคุมภายใน

14. รายงานคณะกรรมการ

คณะกรรมการบริษัท โมเดอร์นฟอร์มกรุ๊ป จำกัด (มหาชน)
ตระหนักถึงความรับผิดชอบต่อการจัดทำงบการเงินของบริษัท
และงบการเงินรวมของบริษัทและบริษัทย่อย และสารสนเทศทางการเงินที่มีข้อมูลที่ถูกต้อง
ครบถ้วนตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งให้มีการเปิดเผยข้อมูลที่สำคัญอย่างเพียงพอในหมายเหตุประกอบงบการเงิน
เพื่อให้เป็นประโยชน์ต่อผู้ถือหุ้นและนักลงทุนทั่วไปอย่างโปร่งใส
โดยได้มอบหมายให้คณะกรรมการตรวจสอบเป็นผู้ดูแลรับผิดชอบสอบทานคุณภาพของรายงานทางการเงินก่อนเสนอต่อคณะกรรมการบริษัทเพื่อพิจารณาอนุมัติ
ทั้งนี้บริษัทได้จัดทำรายงานความรับผิดชอบของคณะกรรมการต่อรายงานทางการเงินแสดงไว้ในรายงานประจำปีแล้ว

15. ความสัมพันธ์กับผู้ลงทุน

คณะกรรมการบริษัทให้ความสำคัญต่อการเปิดเผยข้อมูลที่ถูกต้อง ครบถ้วน โปร่งใส

ทั้งรายงานข้อมูลทางการเงินและข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท

โดยเผยแพร่ข้อมูลข่าวสารให้ผู้ลงทุน ผู้มีส่วนได้เสีย
และผู้ที่เกี่ยวข้องทราบทั้งภาคภาษาไทยและภาษาอังกฤษ

โดยผ่านทางการเผยแพร่ข้อมูลของตลาดหลักทรัพย์แห่งประเทศไทย
นอกจากนั้นบริษัทได้เปิดเผยข้อมูลเกี่ยวกับประวัติบริษัท ผลิตภัณฑ์ของบริษัท รายงานทางการเงิน
โดยผ่าน website ของบริษัท คือ www.modernform.com ผ่านหนังสือพิมพ์ข่าวหุ้น
รวมทั้งออกรายการวิเคราะห์หุ้นทางช่อง 9 และรายการเที่ยงวันทันข่าวทางช่อง 11 เป็นต้น
และในไตรมาส 3 ปี 2549 บริษัทได้เข้าร่วมกับตลาดหลักทรัพย์แห่งประเทศไทยในการจัดงาน
“บริษัทจดทะเบียนพบผู้ลงทุนสถาบัน” โดยมีประธานกรรมการบริหาร กรรมการผู้จัดการ
และผู้ช่วยกรรมการผู้จัดการสายการเงินของบริษัท
เป็นผู้ให้ข้อมูลแก่นักวิเคราะห์หลักทรัพย์และนักลงทุนเนื่องจากบริษัทยังไม่มีหน่วยงานผู้ลงทุนสัมพันธ์
(Investor Relations)

9.5 การดูแลเรื่องการใช้ข้อมูลภายใน

บริษัทได้กำหนดนโยบายควบคุมดูแล
เพื่อป้องกันผู้บริหารหรือผู้เกี่ยวข้องนำข้อมูลภายในของบริษัทไปใช้เพื่อประโยชน์ส่วนตน
โดยห้ามผู้บริหารและพนักงานที่ได้รับทราบข้อมูลภายในเปิดเผยข้อมูลภายในแก่บุคคลภายนอก
หรือบุคคลที่ไม่มีหน้าที่เกี่ยวข้อง ซึ่งอาจมีผลกระทบต่อราคาหุ้นของบริษัท
ห้ามใช้ข้อมูลหรืออำนาจหน้าที่จากการปฏิบัติงานทำการซื้อขายหลักทรัพย์ของบริษัท
และไม่ซื้อขายหลักทรัพย์ของบริษัทในช่วงระยะเวลา 1 เดือน
ก่อนการเปิดเผยงบการเงินให้แก่สาธารณชนเพื่อความโปร่งใส
และยังได้กำหนดให้ผู้บริหารต้องรายงานการเปลี่ยนแปลงการถือครองหลักทรัพย์
ต่อสำนักงานกำกับหลักทรัพย์และตลาดหลักทรัพย์ตาม ม.59 แห่งพรบ.หลักทรัพย์ พ.ศ.2535 อีกด้วย

นอกจากนี้ยังกำหนดให้มีการจัดการประชุมคณะกรรมการตรวจสอบทันทีในวันรุ่งขึ้นจากวันที่ผู้สอบบัญชีของบริษัทได้ตรวจสอบรับรองงบประจำปี
หรือสอบทานงบไตรมาสแล้วเสร็จ
เพื่อพิจารณาและให้ความเห็นเสนอที่ประชุมคณะกรรมการบริษัทภายในวันเดียวกันกับที่การประชุมคณะกรรมการตรวจสอบแล้วเสร็จ
และส่งงบการเงินให้ตลาดหลักทรัพย์ภายในวันเดียวกัน หรืออย่างช้าในวันรุ่งขึ้น

9.6 บุคลากร

+----------------------------------+-----------------+-----------------+
| สาย                              | จำนวนพนักงาน(คน) | จำนวนพนักงาน(คน) |
|                                  |                 |                 |
|                                  | ณ 31 ธันวาคม     | ณ 31 ธันวาคม     |
|                                  | 2549            | 2548            |
+----------------------------------+-----------------+-----------------+
| ผู้บริหารรวม                        | 127             | 117             |
|                                  |                 |                 |
| สายการผลิต                        | 1,365           | 1,367           |
|                                  |                 |                 |
| สายการขาย,การตลาดและบริการ        | 644             | 600             |
|                                  |                 |                 |
| สายนำเข้าอุปกรณ์ วัสดุ                | 120             | 107             |
|                                  |                 |                 |
| สายส่งออก                         | 9               | 9               |
|                                  |                 |                 |
| สายการเงินและบริหาร                | 95              | 99              |
+----------------------------------+-----------------+-----------------+
| รวม                              | 2,360           | 2,299           |
+----------------------------------+-----------------+-----------------+

ค่าตอบแทนรวม (เงินเดือน โบนัส และเงินสมทบกองทุนสำรองเลี้ยงชีพ) พนักงานทั้งสิ้น ณ 31
ธันวาคม 2549 เท่ากับ 410.21 ล้านบาท และ ณ 31 ธันวาคม 2548 เท่ากับ 374.18 ล้านบาท

และมติที่ประชุมผู้ถือหุ้นใหญ่สามัญผู้ถือหุ้น ครั้งที่ 1/2547 วันที่ 28 เมษายน 2547
ได้อนุมัติให้บริษัทจัดสรรใบสำคัญแสดงสิทธิที่จะซื้อหุ้นสามัญให้แก่กรรมการและพนักงานของบริษัท
และบริษัทย่อย รวมจำนวน 2,000,000 หน่วย
โดยจำนวนดังกล่าวแบ่งเป็นส่วนที่จัดสรรให้แก่กรรมการจำนวน 610,000 หน่วย
และจัดสรรให้แก่พนักงาน จำนวนไม่เกิน 1,390,000 หน่วย โดยมีอัตราการใช้สิทธิ 1
หน่วยใบสำคัญแสดงสิทธิต่อ 1 หุ้นสามัญ ในราคา 32 บาทต่อหุ้น โดยกำหนดระยะเวลาการใช้สิทธิ
3 ปี เริ่มใช้สิทธิในวันที่ 28 กุมภาพันธ์ 2548 และครั้งสุดท้ายในวันที่ 30 พฤศจิกายน 2550

การพัฒนาบุคลากร

บริษัทให้ความสำคัญต่อการพัฒนาทรัพยากรบุคคลอย่างมาก และได้กระทำมาอย่างต่อเนื่อง
เพราะตระหนักดีว่า ปัจจัยสำคัญส่วนหนึ่งที่จะทำให้บริษัทเติบโตได้อย่างยั่งยืน
และบรรลุวิสัยทัศน์ที่กำหนดไว้ คือ บุคลากรที่มีคุณภาพ ในปี 2549 นอกจากจะนำ Corporate
Theme "เหนือกว่า"
ที่บริษัทได้กำหนดไว้เพื่อเป็นแนวทางในการบริหารมาใช้เพื่อกำหนดทิศทางการสร้างสรรกิจกรรมด้านการพัฒนาบุคลากรของบริษัท
เพื่อสร้างจิตสำนึกให้บุคลากรของบริษัท ไม่หยุดยั้งที่จะแสวงหาสิ่งที่ดีกว่า เพื่อสร้างความ
"เหนือกว่า" เพิ่มขึ้นตลอดเวลา โดยไม่ยึดติดว่าสิ่งที่ทำอยู่นั้นดีที่สุดแล้ว
บริษัทยังได้นำเครื่องมือต่างๆ ด้านทรัพยากรบุคคลมาใช้อย่างต่อเนื่อง อาทิ
การต่อยอดระบบบริหารผลงาน (Performance Management) สำหรับพนักงานระดับบริหาร
จากที่ได้เริ่มนำมาใช้ตั้งแต่ปี 2547 ให้สมบูรณ์แบบมากขึ้น ทั้งในด้านการกำหนด KPI ที่ถูกต้อง
และเป็นรูปธรรมมากขึ้น รวมถึงการเน้นย้ำเรื่องการติดตาม และการพัฒนาผลงาน
และจะกระจายการใช้ไปสู่พนักงานระดับอื่น ๆ ต่อไป อีกทั้งยังมีการจัดทำ Succession Plan
และ Career Development สำหรับพนักงาน
เพื่อเป็นเครื่องมือในการพัฒนาบุคลากรที่มีประสิทธิภาพต่อไป

นอกจากนี้ บริษัทยังเน้นส่งเสริมศักยภาพของพนักงาน
โดยเฉพาะอย่างยิ่งพนักงานในส่วนงานที่เป็นธุรกิจหลักของบริษัท โดยมีการจัดหลักสูตร
Modernform Micro MBA เพื่อมุ่งเน้นให้พนักงานที่เข้าอบรม
มีความเข้าใจในภาพกว้างของการบริหารธุรกิจ โดยเน้นเรื่องที่เกี่ยวข้องกับธุรกิจของบริษัทโดยตรง
นอกจากนี้ ยังได้จัดการอบรมเพื่อพัฒนาทักษะด้านต่าง ๆ ให้แก่พนักงาน
เพื่อความเป็นมืออาชีพในการปฏิบัติงานเพิ่มมากขึ้น อันได้แก่ ด้านการขาย การตลาด
การเจรจาต่อรอง เทคนิคการนำเสนอ รวมถึงด้านการพัฒนาหัวหน้า และการพัฒนาด้าน EQ และ
AQ ของพนักงาน เพื่อให้สามารถทำงานร่วมกับผู้อื่นได้อย่างมีความสุข

ส่วนด้านการผลิต ได้มีการพัฒนาพนักงานให้ตระหนักถึงความสำคัญในเรื่องของคุณภาพ ต้นทุน
และการส่งมอบ ซึ่งเป็นปัจจัยสำคัญที่จะนำมาซึ่งความ "เหนือกว่า"
โดยการจัดกิจกรรมเพื่อให้พนักงานทุกคน มีส่วนร่วม เช่น กิจกรรม ไคเซ็น 5ส การแข่งขันฝีมือช่าง
ซึ่งได้ทำมาอย่างต่อเนื่อง ควบคู่ไปกับการจัดหลักสูตร พัฒนาฝีมือช่างติดตั้ง
ซึ่งได้รับความร่วมมือจากพนักงานเป็นอย่างดี นอกจากนี้ยังมีการอบรมเรื่องการติดต่อ ประสานงาน
โดยมุ่งเน้นถึงความพึงพอใจของลูกค้าเป็นหลัก

นอกเหนือจากการมุ่งเน้นพัฒนาบุคลากรแล้ว บริษัทยังให้ความสำคัญในการรักษาบุคลากรไว้ด้วย
ในขณะเดียวกันบริษัทจึงยังคงจัดทำการสำรวจความพึงพอใจของพนักงาน
เป็นระยะอย่างต่อเนื่องจากปีที่ผ่านมา ทั้งนี้ ด้วยตระหนักว่าการทำงานอย่างพึงพอใจ
และมีความสุขของพนักงานจะนำมาซึ่งความมุ่งมั่น และผลงานที่ "เหนือกว่า" ของพนักงาน
โดยบริษัทจะนำผลการสำรวจมาพิจารณาปรับปรุง ให้อยู่ในเกณฑ์ที่เหมาะสมทุกครั้ง

สำหรับปี 2550 บริษัทได้กำหนด Corporate Theme ให้สอดคล้องกับปี 2549 ว่า
"ร่วมกัน...เราเหนือกว่า" ทั้งนี้ เพื่อเป็นการต่อยอดความเหนือกว่า
โดยมุ่งเน้นการรวมพลังของพนักงานระหว่างหน่วยงาน ให้ร่วมแรงร่วมใจ สามัคคี
และมีความมุ่งมั่นร่วมกันแม้ต่างสายงานเพื่อความ "เหนือกว่า" และคงไว้ซึ่งความเป็นผู้นำ
ตามที่กำหนด ไว้ในวิสัยทัศน์ของบริษัท